open-index/open-wikipedia-markdown huggingface dataset:
Grigori Fedosejev

**Grigori Anisimovitš Fedosejev** (, 19. tammikuuta 1899 nykyisen Karatšai-Tšerkessian Zelentšukskajan piirin Kardonikskajan kylä – 29. kesäkuuta 1968 Moskova) oli venäläinen neuvostokirjailija.

Grigori Fedosejev syntyi talonpoikaisperheeseen. Hän valmistui Kubanin polyteknisestä instituutista vuonna 1926 ja työskenteli vuoteen 1957 saakka maanmittausinsinöörinä. Fedosejev johti kartoitusretkikuntia Kuolan niemimaalle, Taka-Kaukasiaan, Siperiaan ja Venäjän Kaukoitään tehden muistiinpanoja, joihin hänen teoksensa perustuvat. Vuonna 1950 ilmestyi kertomuskokoelma *Tajožnyje vstretši* (”Tapaamisia taigalla”) ja sen jälkeen useita kirjoja, joissa kuvataan Siperian ja Kaukoidän luontoa, seudun asukkaita ja sen tutkijoita. Romaani *Kuolema saa odottaa* (*Smert menja podoždjot*, 1963) sijoittuu Ohotanmeren alueelle.

## Suomennettu teos
* *Kuolema saa odottaa*. Suom. Vieno Levänen. Moskova–Petroskoi: Edistys, 1964.

## Lähteet
Lev Šeinin

**Lev Romanovitš Šeinin** (, 25. maaliskuuta 1906 Vitebskin läänin Veližin kihlakunnan Brusovanka – 11. toukokuuta 1967 Moskova) oli neuvostoliittolainen juristi ja kirjailija.

Lev Šeinin syntyi virkailijaperheeseen. Hän opiskeli Brjusoville nimetyssä kirjallisuus- ja taidekorkeakoulussa, mutta työskenteli sitten Neuvostoliiton syyttäjänvirastossa osallistuen muun muassa Nürnbergin oikeudenkäynteihin. 

Šeinin toimi vuodesta 1928 lähtien myös kirjailijana. Hän on kirjoittanut etupäässä rikosaiheisia romaaneja, kertomuksia, näytelmiä ja elokuvakäsikirjoituksia, joilla ei ole juurikaan taiteellista arvoa. Turin veljeksien kanssa laadittu elokuvakäsikirjoitus *Kohtaus Elbellä* (*Vstretša na Elbe*) sai Stalin-palkinnon vuonna 1950.

## Suomennettu teos
* *Sotasalaisuus ja muita kertomuksia* (*Voennaja taina i drugije rasskazy*). Suom. Nikolai Gippijev. Moskova: Vieraskielisen kirjallisuuden kustannusliike, 1962.

## Lähteet
Amerikansusikoira

**Amerikansusikoira** (*American Wolfdog*) on yhdysvaltalainen koirarotu. Argentiinan virallinen FCI:n alainen järjestö Argentiinan Kennelliitto (*Federación Cinológica Argentina*) on hyväksynyt rodun nimellä *perro lobo americano*.

## Ulkonäkö
Rotu on kookas, voimakasrakenteinen, hyvin voimakas ja atleettinen.

## Luonne ja käyttäytyminen
Amerikansusikoira on erittäin älykäs, voimakastahtoinen, utelias ja väsymättömän energinen. Se on aina valmis toimintaan ja vaatiikin paljon liikuntaa. Vieraisiin se suhtautuu varauksella.

## Alkuperä
Suden ja saksanpaimenkoiran väliset risteytykset ovat herättäneet paljon keskustelua Yhdysvalloissa, ja kymmenen osavaltiota on kieltänyt ne kokonaan. Vuonna 1986 perustettiin *United States American Wolfdog Association*, ja nykyisin koirasusia arvellaan olevan Pohjois-Amerikassa noin 80 000–600 000. Amerikkalaisesta susikoirasta on olemassa muutama erilainen variaatio, riippuen siitä onko koiran osa perimästä saksanpaimenkoiralta, siperianhuskyltä vai alaskanmalamuutilta. Ainoa Yhdysvalloissa omaksi rodukseen asti kehittynyt on "tundrapaimenkoira" eli amerikansusikoira, joka pohjautuu saksanpaimenkoiran ja suden risteytykseen.

## Lähteet
Jean Kraft

**Jean Kraft** (9. tammikuuta 1927 Menasha, Wisconsin – 15. heinäkuuta 2021 Englewood, New Jersey) oli yhdysvaltalainen oopperalaulaja, äänialaltaan mezzosopraano.

Kraft teki vuonna 1957 debyyttinsä Laura Gatesin roolissa Mark Buccin teoksen *Tale for a Deaf Ear* esityksessä Tanglewoodissa. Ensimmäisen esiintymisensä New Yorkin kaupunginoopperassa hän teki vuonna 1960 Äidin roolissa Hugo Weisgallin *Six Characters in Search of an Author* -teoksessa. Vuonna 1964 Kraft loi Sarah Chickenin roolin Robert Wardin oopperan *[[Lady from Colorado]]* kantaesityksessä Central City Operassa. Santa Fen oopperassa Kraft teki ensiesiintymisensä Adelaidena *[[Arabella]]ssa* vuonna 1965; viimeisen kerran hän esiintyi siellä vuonna 1987. Vuonna 1970 hän aloitti uran Metropolitan-oopperassa Floran roolissa *[[La traviata]]ssa*; viimeisen esiintymisensä Metropolitan-oopperassa hän teki vuonna 1989.

Kraft esiintyi uransa aikana myös monissa muissa yhdysvaltalaisissa oopperataloissa. Euroopassa hän tulkitsi Wienin valtionoopperassa Dinah'n osan Leonard Bernsteinin *[[A Quiet Place]]ssa* säveltäjän itsensä johdolla (1986) ja Maggio Musicale Fiorentinossa Mrs. Sedleyn roolin *[[Peter Grimes]]issa* (1988). Viimeisen oopperaesiintymisensä Kraft teki vuonna 1990 Marquise de Berkenfeldin roolissa *[[Rykmentin tytär|Rykmentin tyttäressä]]* Seattlen oopperassa. Kraftin levytysten joukossa ovat RCA:n julkaisemat James Levinen johtamat versiot *[[Otello (Verdi)|Otellosta]]*, *[[Andrea Chénier]]istä* ja *[[Cavalleria rusticana]]sta*.

## Lähteet
Vasili Škajev

**Vasili Vasiljevitš Škajev** (, 2. marraskuuta 1919 nykyisen Nižni Novgorodin alueen Jelejev Vragin kylä – 3. helmikuuta 1988) oli venäläinen neuvostokirjailija.

Vasili Škajev syntyi talonpoikaisperheeseen. Hän opiskeli merisotakoulussa ja osallistui talvisotaan sekä toiseen maailmansotaan. Škajev valmistui Gorkin kirjallisuusinstituutista vuonna 1955 ja työskenteli Neuvostoliiton kirjailijaliitossa ja Sovetskaja Rossija -kustantamon päätoimittajana. Hän käsittelee proosateoksissaan itsekkyyden ja pyrkyryyden kaltaisia moraalikysymyksiä.

## Suomennettu teos
* *Vuorivirrat: kertomuksia* (*S gor potoki*). Suom. Viola Zakrevskaja ja Marja-Leena Raunio. Moskova: Progress, 1979.

## Lähteet
Julia Ducournau

**Julia Ducournau** (s. 18. marraskuuta 1983 Pariisi) on ranskalainen elokuvaohjaaja ja -käsikirjoittaja, joka voitti vuonna 2021 toisella elokuvallansa *[[Titane]]* Cannesin elokuvajuhlien pääpalkinnon Kultaisen palmun. 

Ducournau syntyi Pariisissa vuonna 1983. Hän myös kasvoi Pariisissa ja opiskeli käsikirjoittamista La Fémisissa, mistä hän valmistui vuonna 2008. Ennen ensimmäisen elokuvansa valmistumista Ducournau työskenteli story editorina ja käsikirjoituskonsulttina.

Ducournaun ensimmäinen elokuva oli lyhytelokuva *Junior*. Se kertoo tytöstä, joka saatuaan vatsaflunssan luo ihonsa käärmeen tavalla. Se esitettiin vuoden 2011 Cannesin elokuvajuhlien Kriitikoiden viikolla, missä se sai Petit Rail d’Or -palkinnon. Vuonna 2012 ensi-iltansa sai puolestaan televisioelokuva *Mange*, jonka pääosassa oli bulimiasta kärsinyt nainen, joka pyrki kostamaan collegessa häntä piinanneille.

Ducournaun ensimmäinen pitkä teatterielokuva oli vuonna 2016 ensi-iltansa saanut *[[Raw (elokuva)|Raw]]*. Sen keskeisin henkilö on 16-vuotias Justine, joka aloittaa opiskelut eläinlääketieteellisessä. Justine on kasvissyöjä, joka kuitenkin pakotetaan syömään jäniksen munuaisen, mistä hänelle syntyy halu kannibalismiin. Elokuva palkittiin Cannesin elokuvajuhlilla Fipresci-palkinnolla, ja Ranskassa se sai parhaan esikoisohjaajan Louis Delluc -palkinnon. Kansainvälistä huomiota elokuva sai kuitenkin Toronton elokuvajuhlilla, missä kaksi yleisön jäsentä pyörtyi sen esityksen aikana.

Ducournau aloitti *Raw’n* jälkituotantovaiheessa seuraavan elokuvansa suunnittelun. *[[Titane]]* sai ensi-iltansa vuoden 2021 Cannesin elokuvajuhlilla, missä se voitti juhlien pääpalkinnon Kultaisen palmun. Ducournau oli toinen nainen, joka voitti kyseisen palkinnon. Ensimmäinen oli ollut Jane Campion, joka palkittiin vuonna 1993 *[[Piano (elokuva)|Pianosta]]*. *Titane* kertoo nuoresta naisesta, joka tulee raskaaksi autolle. Hän on myös sarjamurhaaja, joka etsii turvaa työnarkomaanilta palomieheltä esittämällä tämän kadonnutta poikaa.

## Filmografia

## Lähteet
Jeff Teague

**Jeffrey Demarco ”Jeff” Teague** (s. 10. kesäkuuta 1988 Indianapolis, Indiana) on yhdysvaltalainen koripalloilija. Pelintekijänä pelaava Teague on pelannut NBA:ssa vuodesta 2009 lähtien. Vuonna 2021 hän voitti Milwaukee Bucksissa NBA:n mestaruuden. Teague valittiin un vuonna 2015.

## Pelaajaura

Teague pelasi vuosina 2007–2009 yliopistokoripalloa Wake Forest Universityn joukkueessa. Atlanta Hawks varasi Teaguen NBA:han 19. vuorolla . Teague edusti Hawksia vuoteen 2016 asti, ja vuonna 2015 hänet valittiin un. Tammikuussa 2015 hän oli NBA:n kuukauden pelaaja. Kaudella 2016–2017 Teague edusti Indiana Pacersia ja vuosina 2017–2020 Minnesota Timberwolvesia. Vuonna 2020 hän edusti hetken aikaa jälleen Hawksia, ja marraskuussa 2020 hän siirtyi vapaana pelaajana Boston Celticsiin. 1. huhtikuuta 2021 Teague siirtyi koronaviruspandemian vuoksi venytetyllä kaudella Milwaukee Bucksiin, joka eteni NBA:n finaaleihin ja voitti mestaruuden.

Teaguen veli Marquis Teague on myös pelannut NBA:ssa.

## Lähteet
* Jeff Teague Stats Basketball-Reference.com 
* Jeff Teague College Stats College Basketball at Sports-Reference.com 

### Viitteet

## Aiheesta muualla
King David Hotelin pommi-isku

**King David Hotelin pommi-isku** oli juutalaisen asejärjestö Irgunin toteuttama terrori-isku Jerusalemissa sijaitsevaan hotelli King David Hoteliin 22. heinäkuuta 1946. Isku oli suunnattu tuolloin Palestiinan mandaattialuetta hallinnutta brittihallintoa vastaan. Iskussa kuoli 91 henkilöä. Irgun väitti sittemmin varoittaneensa iskusta etukäteen, mutta britit kiistivät saaneensa riittävää varoitusta. Räjähdys oli suurin Irgunin toteuttamista terrori-iskuista.

## Tausta

King David Hotel sijaitsee Jerusalemissa. Se perustettiin 1930 ja se oli kaupungin ensimmäinen maailmanluokan hotelli. Tuolloisen Palestiinan mandaatin brittiläiset virkamiehet ja tiedustelupalvelu kuten MI5 käyttivät yhtä hotellin siivistä.

Irgun oli juutalainen oikeistolainen maanalainen asejärjestö, jonka tavoitteena oli perustaa juutalainen valtio Palestiinaan. Irgun oli tehnyt terrori-iskuja brittejä vastaan jo aikaisemmin ja britit olivat puolestaan teloittaneet sen jäseniä.

## Räjäytys

22. heinäkuuta 1946 joukko Irgunin jäseniä soluittautui hotelliin. Hotellin henkilökunta tapasi käyttää arabialaisia ja nuubialaisia asuja, joihin naamioituneena Irgunin jäsenet pääsivät hotellin kellariin. Kellariin vietiin maitotonkkia, joihin piilotettuna oli 225 kiloa räjähteitä. Irgunin mukaan räjäytyksestä varoitettiin etukäteen tekemällä nimettömiä puheluja hotellille, *[[Palestine Post]]*-lehdelle ja Ranskan konsulaattiin. Varoitukset eivät kuitenkaan johtaneet toimenpiteisiin brittien taholta. Tämä on saattanut johtua joko vahingosta, tai yleisestä toimintaperiaattesta. Brittien mukaan he eivät saaneet riittävää varoitusta hotellin evakuoimiseksi ajoissa. Ensimmäinen pommi räjähti kello 12.37.

## Seuraukset
Hotellin räjähdyksessä kuoli 91 henkilöä. Kuolleet olivat sotilaita ja siviilejä. Heidän joukossaan oli brittejä, arabeja ja juutalaisia. King David Hotelin pommi-isku oli suurin Irgunin toteuttamista terrori-iskuista.

Brittijoukkojen komentaja Palestiinassa kenraali Evelyn Barker antoi briteille määräyksen pidättäytyä esimerkiksi juutalaisissa liikkeissä asioinnista juutalaisen kollektiiviseksi rankaisemiseksi. Brittien toimet juutalaisia asejärjestöjä vastaan kiihtyivät. Toisaalta hotellin räjäytys vaikutti myös brittien päätökseen lopulta vetäytyä Palestiinasta. Räjäytys kiristi myös juutalaisten ja arabien välejä entuudestaan kireässä tilanteessa, joka lopulta johti Israelin itsenäisyyssotaan.

## Lähteet
P. J. Tucker

**Anthony Leon ”P. J.” Tucker jr.** (s. 5. toukokuuta 1985 Raleigh, Pohjois-Carolina) on yhdysvaltalainen koripalloilija. Laitahyökkääjänä pelaava Tucker on pelannut urallaan muun muassa NBA:ssa, Saksan, Israelin ja Kreikan pääsarjoissa. Hän on voittanut muun muassa NBA:n, Saksan ja Israelin mestaruudet sekä Saksan cup-mestaruuden.

## Pelaajaura

Tucker pelasi vuosina 2003–2006 yliopistokoripalloa Texasin yliopiston (Austin) joukkueessa. Vuonna 2006 hänet valittiin Big 12 -konferenssin vuoden pelaajaksi. Toronto Raptors varasi Tuckerin NBA:han 35. vuorolla . Hän pelasi Raptorsissa ja NBA:n kehityssarjassa kauden 2006–2007 ja siirtyi tämän jälkeen Eurooppaan jossa pelasi Israelissa, Kreikassa, Italiassa ja Saksassa vuoteen 2012 asti. Vuonna 2011 hän piipahti myös Puerto Ricossa. Saksalaisessa Brose Basketsissa Tucker voitti vuonna 2012 Saksan mestaruuden ja cup-mestaruuden, ja hänet valittiin Saksan pääsarjan finaalien arvokkaimmaksi pelaajaksi sekä sarjakauden tähdistöotteluun ja vuoden ulkomaalaispelaajaksi. Vuonna 2008 Tucker voitti israelilaisessa Hapoel Holonissa Israelin mestaruuden, ja hänet valittiin sekä koko kauden että loppuottelujen arvokkaimmaksi pelaajaksi.

Vuonna 2021 Tucker palasi NBA:han jossa pelasi Phoenix Sunsissa vuoteen 2017 asti. Lyhyen Raptors-visiitin jälkeen hän edusti Houston Rocketsia vuosina 2017–2021. Maaliskuussa 2021 Tucker siirtyi pelaajakaupan yhteydessä Milwaukee Bucksiin. Bucks eteni kesän 2021 NBA-finaaleihin Phoenix Sunsia vastaan ja voitti mestaruuden.

Elokuussa 2021 Tucker siirtyi Miami Heatiin.

## Lähteet
* P.J. Tucker Stats  Basketball-Reference.com 
* P.J. Tucker College Stats College Basketball at Sports-Reference.com 
* Profiili ULEB EuroCup 

### Viitteet

## Aiheesta muualla
Vladimir Fjodorov (kirjailija)

**Vladimir Ivanovitš Fjodorov** (, 15. toukokuuta 1925 Belgorod – 29. toukokuuta 1998 Moskova) oli venäläinen neuvostokirjailija.

Vladimir Fjodorov syntyi työläisperheeseen. Hän opiskeli Kišinjovin sähkömekaanisessa opistossa, työskenteli tehtaalla ja osallistui toiseen maailmansotaan. Sodan jälkeen Fjodorovista tuli toimittaja ja runoilija. Hän julkaisi ensimmäisen runokokoelmansa vuonna 1950 ja suoritti Gorkin kirjailijainstituutin korkeakoulukurssin vuonna 1962.

Fjodorov on julkaissut kymmeniä runo- ja proosakirjoja sekä kirjoittanut näytelmiä ja lauluja. Hänen teoksistaan tunnetuin on kaksiosainen *Tšistyi Kolodez*. Siihen sisältyvästä novelliromaanista *Täysi laukku sydämiä* (*Sumka, polnaja serdets*, 1962) on tehty samanniminen elokuva.

## Suomennettu teos
* *Täysi laukku sydämiä*. Suom. Leo Holm. Moskova: Edistys, 1967.

## Lähteet
Romeo (nimi)

**Romeo** on italialainen miehen etunimi, joka merkitsee Roomassa käynyttä pyhiinvaeltajaa. Nimi on tullut tunnetuksi William Shakespearen näytelmästä *[[Romeo ja Julia]]*.

## Nimi Suomessa
Digi- ja väestötietoviraston mukaan Suomessa on maaliskuun 2025 loppuun mennessä tilastoitu noin 1&nbsp;040–1&nbsp;050 Romeo-nimistä miestä. Ennen vuosituhannen vaihdetta Romeo on ollut suomalaisilla erittäin harvinainen etunimi.

Romeo-nimi ei ole mukana almanakassa, mutta se esiintyy Helsingin yliopiston almanakkatoimiston julkaisemissa koirien, kissojen ja hevosten nimipäiväkalentereissa. Koirilla Romeon nimipäivä on 8.&nbsp;toukokuuta, kissoilla ja hevosilla 27.&nbsp;elokuuta.

## Tunnettuja Romeoita
* Romeo, oik. *Percy Romeo Miller* (s. 1989), yhdysvaltalainen rap-artisti, näyttelijä ja koripalloilija
* Romeo Bertini (1893–1973), italialainen kestävyysjuoksija ja olympiamitalisti
* Romeo Castelen (s. 1983), alankomaalainen jalkapalloilija
* Romeo Crennel (s. 1947), yhdysvaltalainen amerikkalaisen jalkapallon valmentaja
* Romeo Doubs (s. 2000), yhdysvaltalainen amerikkalaisen jalkapallon pelaaja
* Romeo Neri (1903–1961), italialainen telinevoimistelija ja olympiavoittaja
* Romeo Rivers (1907–1986), kanadalainen jääkiekkoilija ja olympiavoittaja
* Romeo Sacchetti (s. 1953), italialainen koripalloilija, koripallovalmentaja ja olympiamitalisti
* Romeo Tovar Astorga (s. 1940), elsalvadorilainen piispa

## Kuvitteellisia Romeoita
* Romeo Montague, päähenkilö William Shakespearen näytelmässä; romanttisen rakastajan vertauskuva
* Romeo Aro, henkilöhahmo televisiosarjassa *[[Salatut elämät]]* ja nettisarjassa *[[Romeo & Rafael Desperados]]*

## Lähteet

## Aiheesta muualla
* Etunimien taivutus: Romeo (Kotimaisten kielten keskuksen verkkojulkaisu)
Friedrich Ludwig Jahn

**Johann Friedrich Ludwig Christoph Jahn** (11. elokuuta 1778 – 15. lokakuuta 1852) oli saksalainen voimistelun- ja miekkailunopettaja ja nationalisti, jonka kirjoitukset loivat perustan saksalaiselle kansallismieliselle voimisteluliikkeelle (Turnen-liikkeelle). Jahnin tavoitteena oli herättää henkiin *vanha germaaninen miehuus*. Hänen toimintaansa voidaan pitää jopa poliittisena näkökulmasta riippuen. Jahn osallistui 1813 Lützovin vapaajoukon osana Saksan sotaretkeen, jonka aikana saksalaisten valtioiden liitto lopetti Napoleonin ensimmäisen keisarikunnan miehityksen.

## Lähteet
Mommy (vuoden 2014 elokuva)

**Mommy** on vuonna 2014 ensi-iltansa saanut kanadalainen draamaelokuva, jonka on ohjannut, käsikirjoittanut, tuottanut ja leikannut Xavier Dolan sekä tähdittänyt Anne Dorval, Antoine Olivier Pilon ja Suzanne Clément.

*Mommy* sai maailmanensi-iltansa Cannesin elokuvajuhlilla 22. toukokuuta 2014, jossa se palkittiin Tuomariston palkinnolla.

Elokuva kuvattiin Quebecissä epätavanomaisella 1:1-kuvasuhteella.

## Näyttelijät

## Lähteet

## Aiheesta muualla
*
Valeri Medvedev

**Valeri Vladimirovitš Medvedev** (, syntyjään *Valeri Ivanovitš Marinin*; 16. maaliskuuta 1923 Išim – 16. helmikuuta 1997 Moskova) oli venäläinen lastenkirjailija ja näyttelijä.

Valeri Medvedev syntyi puna-armeijalaisen perheeseen. Vanhempien jouduttua Stalinin vainojen uhreiksi hänet adoptoi Tšeljabinskin teatterin näyttelijä Vladimir Medvedev.

Medvedev valmistui teatterikoulu Gitisistä vuonna 1952, työskenteli näyttelijänä ja julkaisi ensimmäisen lastenkirjansa vuonna 1960. Hänet tunnetaan suositusta Barankin-kirjasarjasta, joka sai Venäjän SFNT:n valtionpalkinnon vuonna 1983. Medvedev on kirjoittanut myös humoristisia lauluja ja sketsejä.

## Suomennettu teos
* *Pysy ihmisenä, Barankin!: 36 ihmeellistä tapahtumaa Juri Barankinin elämästä* (*Barankin, bud tšelovekom!*). Suom. Vieno Levänen. Moskova–Petroskoi: Edistys, 1965.

## Lähteet
Aggression Continuum

__NOTOC__
**Aggression Continuum** on Fear Factoryn kymmenes studioalbumi, joka julkaistiin 18. kesäkuuta 2021. Albumi on myös viimeinen yhtyeen pitkäaikaisen laulajan ja alkuperäisjäsenen Burton C. Bellin kanssa.

## Kappaleet
#
#
#
#
#
#	4:20
#
#
#
#

## Arvostelut
* Inferno: 
* Kaaoszine: 7+/10
* Soundi: 

## Lähteet

## Aiheesta muualla
* 
*
Minä olen – Elokuva tundralla asuvien ihmisten taiteesta: Esihistoria ja kohtaaminen

**Minä olen – Elokuva tundralla asuvien ihmisten taiteesta: Esihistoria ja kohtaaminen** on ensimmäinen osa Markku Lehmuskallion ohjaamasta, käsikirjoittamasta, tuottamasta, kuvaamasta sekä leikkaamasta suomalaisesta kaksiosaisesta dokumenttielokuvasta vuodelta 1992. Elokuvasarjan toinen osa on Minä olen – Elokuva tundralla asuvien ihmisten taiteesta: Nykytaide (1992). 

Elokuva on taidedokumentti, jossa esitellään arktisella alueella asuvien kansojen taidetta esihistoriasta lähtien, aina 1900-luvulle saakka. Elokuvassa esitettäviä aineistoja ovat muun muassa kalliomaalaukset, patsaat, piirrokset, veistokset, valokuvat sekä dokumenttifilmien katkelmat. 

## Palkinnot ja ehdokkuudet
Markku Lehmuskallio voitti vuonna 1993 Erikois-Jussin yhteisesti dokumentin molemmista osista. 

## Lähteet
Palkkasääntely

**Palkkasääntely** tarkoittaa sitä, että valtio asettaa rajoituksia, millaista palkkaa työnantaja saa maksaa työntekijälle. Sääntely koskee yleensä vähimmäispalkkaa, joskus enimmäispalkkaa tai molempia.

Suomessa kirjattiin palkkataulukot lakiin vuonna 1945, ja niitä piti noudattaa työehtosopimuksia laadittaessa. Taulukot määrittivät eri palkat miehille ja naisille. Seurauksena joillakin aloilla tuloerot pienenivät, joillakin kasvoivat. Joitakin matalapalkka-aloja kuten kotiapulaisten tehtävät katosi lähes kokonaan. Palkkasääntely purettiin 1960-luvulla, kun Suomi hyväksyi kansainvälisen samapalkkaisuussopimuksen.

Tulopolitiikka on yhteydessä palkkasääntelyyn. Palkkasääntely on esimerkki hintasääntelystä.

## Palkkausjärjestelmien kehittäminen
Nykyään palkan käsite kehittyy edelleen osana työnantajien työntekijöille tarjoamaa kokonaispalkitsemisjärjestelmää. Palkkaa aletaan tarkastella osana niin sanottua kokonaispalkitsemista, johon kuuluvat bonukset, kannustepalkkiot, provisiot, henkilöstöedut ja muut luontoisedut sekä erilaiset muut keinot, jotka auttavat työnantajia kytkemään palkitsemisen työntekijän mitattavaan suorituskykyyn.

Palkitsemisjärjestelmät ovat muuttuneet merkittävästi. Älyllisen työn lisääntyminen on lisännyt pyrkimystä kumppanuuteen (eikä pelkästään palkkasuhteiseen työhön). Joustava palkkaus ei ole enää pelkkä etuoikeus vaan kilpailuetu. Työnantajat, jotka tarjoavat työntekijöille mahdollisuuden käyttää palkkaansa niiden ehtojen mukaisesti, raportoivat johdonmukaisesti lisääntynyttä sitoutumista, henkilöstön pysyvyyttä ja työntekijöiden tyytyväisyyttä.

Ansaitun palkan saatavuus (EWA), jota kutsutaan myös välittömäksi maksuksi, ansaituksi tuloksi, varhaiseksi pääsylle palkkaan, kertyneen palkan käyttöoikeudeksi tai maksuksi pyynnöstä, on rahoituspalvelu, joka antaa työntekijöille — erityisesti matalapalkkaisille ja tuntipalkkaisille — mahdollisuuden saada osa ansaitusta palkastaan ennen tavallisen palkanmaksukauden päättymistä. Britannian hallituksen virallinen nimitys tälle on "Employer Payroll Advance Scheme". Ansaitun palkan käyttöteknologia voidaan toteuttaa eri tavoin: automaattisesti hyvitetään ennalta maksetulle kortille, siirretään ACH-siirtona käyttäjän olemassa olevalle suoralle talletustilille tai kaksiosaisessa mallissa kertynyt palkka siirretään EWA-palveluntarjoajan hallinnoimalle pankkitilille.

Palkkavertailut tarjoavat tietoa tiettyjen tehtävien palkkatasoista markkinoilla. Organisaatiot voivat käyttää palkkavertailujen tietoja kehittääkseen ja päivittääkseen palkitsemispakettejaan. Yksityishenkilöt voivat käyttää palkkavertailujen tietoja palkkaneuvotteluissa.

## Lähteet
Taiskan diskografia

Taiska on suomalainen laulaja. Hänen diskografiansa koostuu neljästä studioalbumista, neljästä kokoelmasta ja kahdeksastatoista singlestä.

## Albumit
### Studioalbumit

## Kokoelmat

## Singlet

## Muut listasijoitukset

## Lähteet
Tikkurilan Silkki

**Tikkurilan Silkki** on Vantaan Tikkurilassa sijaitseva historiallinen tehdasrakennuskokonaisuus. Keravanjoen mutkaan vuonna 1934 perustetussa punatiilisessä korttelissa on toiminut muun muassa kutomo, värjäämö, painamo, tarkkaamo ja pakkaamo. Kortteli on suojeltu asemakaavalla. 

## Historia

### Teollinen toiminta
Saksalaissyntyisen insinööri Kurt Wrede perusti silkkitehtaan alun perin Helsinkiin vuonna 1933 nimellä Suomen Silkkiteollisuus Oy. Siitä tuli Suomen ensimmäisiä silkkitehtaita. Vuosina 1934–1935 toiminta siirrettiin Tikkurilaan, ja vuonna 1935 yrityksen nimeksi vaihdettiin Tikkurilan Silkki Oy. Kokonaisuus rakentui vuosina 1934–1964: ensimmäiset osat suunnitteli Herman Kues ja uudemmat Matti Finell. Tehdastiloja rakennettiin ja laajennettiin pala kerrallaan sitä mukaa kun uusille koneille ja toiminnoille tarvittiin tilaa, erityisen paljon vuosina 1950–1954. Vuosikymmenten aikana korttelissa on ollut arviolta noin 20 rakennusvaihetta.

Tehdasalue oli laaja: se työllisti 1950-luvulla jopa 550 henkilöä. Valmisvaatteita ja erikoistuotteita tehdas alkoi tuottaa 1960-luvulla. Tehtaassa valmistettiin esimerkiksi Finn-Marin-valmisvaatteita, muotikankaita, lippuja ja pöytäliinoja. Leninkejä lähetettiin Neuvostoliittoon.

Vuonna 1958 toiminta siirtyi Wreden yritykseltä Suomen Puuvillateollisuudelle ja sittemmin Finlaysonille. Silkkikutomon ja -värjäämön toiminta lopetettiin vuonna 1977. Tehtaan tiloissa jatkettiin vielä lippujen valmistusta vuoteen 1990, jolloin tuotanto siirtyi Äetsään.

### Myöhemmät vaiheet
Silkkitehtaan omistajaksi vaihtui 1980-luvun puolessavälissä Asko, joka osti Finlaysonin osakekannan enemmistön. Asko suunnitteli alueelle liiketiloja ja parkkilaitoksen, mutta hanke kaatui 1990-luvun alun lamaan. Asko Kiinteistöjen nimi vaihtui Renor Oy:ksi, ja syyskuussa 2005 Renor ilmoitti aloittavansa suunnitella uusia asuntoja entisten tehtaiden tiloihin. Sitä ennen aikomus oli kunnostaa rakennuksia enimmäkseen toimistoiksi. Vuonna 2019 silkkitehdas muutettiin peruskorjauksen myötä toimistotiloiksi ja asuinkäyttöön. Tehtaan eteläisin osa purettiin, ja sen paikalle rakennettiin asuinkerrostalo, joka valmistui tammikuussa 2020. Tehtaan teknisen johtajan Moritz Kranckin kodiksi vuonna 1952 valmistunut Åvikin puinen huvila Tikkurilantien varressa purettiin vuonna 2013.

## Katso myös
* Kulttuuritehdas Vernissa, vernissa- ja sittemmin maalitehdas silkkitehtaan lähellä
* Silkkisilta

## Lähteet

## Aiheesta muualla
A-1 Šahtjor

**A-1 Šahtjor** () aiemmin **AG-23** oli Venäjän keisarikunnan laivaston AG-luokan sukellusvene.

## Valmistus

Ensimmäisten kolmen veneen osat valmistettiin maaliskuuhun 1916 mennessä St. Johnissa New Brunswickissa. Lokakuussa Canadian Vickers toimitti veneet Vancouverin kautta Venäjälle Vladivostokiin, mistä ne toimitettiin edelleen Siperian rataa pitkin Nikolajeviin Mustanmeren rannalle koottaviksi. Veneet liitettiin 9. maaliskuuta 1917 Venäjän keisarikunnan Mustanmeren laivastoon.

Alus tilattiin Nikolajevista Nikolajevin telakalta, missä köli laskettiin toukokuussa 1917. Alus laskettiin vesille 1. kesäkuuta 1919 ja otettiin palvelukseen 22. syyskuuta 1920.

## Palvelus
Alus tuhoutui syksyllä 1941 Sevastopolissa ilmahyökkäyksessä. Hylky upotettiin kesäkuussa 1942 sataman edustalle.

## Lähteet
*
* 

### Viitteet
Ruokolahden ilmataistelu

**Ruokolahden ilmataistelu** käytiin talvisodassa Suomen ja Neuvostoliiton joukkojen välillä 29. helmikuuta 1940. Taistelu käytiin Rasilan ja Kaukopään välisellä alueella ja siihen osallistui yli 50 lentokonetta. Suomalaisia niistä oli 15 Rasilan tukikohdan 20 koneesta. Kyseessä oli suurin talvisodassa käyty ilmataistelu.

Suomalaisten tukikohta sijaitsi Saimaan jäällä Ukonsalmessa. Tukikohtaan sijoitettujen hävittäjien tehtävänä oli suojata Vuoksenlaakson siltoja, sekä Enson- ja Kaukopään tehtaita.

Suomalaisilla oli käytössään yksitasoisia Fokker D.XXI ja kaksitasoisia Gloster Gladiator hävittäjiä, puna-armeijalla kaksitasoisia Polikarpov I-15 ja yksitasoisia I-16 mallisia hävittäjiä.

## Taistelu
Karkauspäivä valkeni Ruokolahdella selkeänä ja poutaisena. Pitkin päivää seudulla oli annettu ilmahälytyksiä, mutta hieman ennen kello 13 annettu hälytys poikkesi edellisistä. Hälytyksen tullessa taistelu Ruokolahden yllä oli jo käynnissä. Samaan aikaan muun muassa Ruokolahden kirkko sai konekiväärisuihkussa osumia. Tapahtumat saivat alkunsa, kun lentolaivue 24:n ja lentolaivue 26:n hävittäjät olivat palaamassa tukikohtaansa torjuntalennolta, jolloin laskeutuvia koneita seuraava vihollinen sai tukikohdan sijainnin selville. Saman päivän aikana viholliset palasivat reilun 20 hävittäjäkoneen voimalla ja yllättivät suomalaiset.

Koneitten noustessa ilmaan oli taistelu jo täydessä käynnissä Rasilan ja Kaukopään välillä. Yli 50 hävittäjää kohtasivat toisensa ja suomalaiset menettivät viisi lentokonetta, joista myös kolmen koneen lentäjät kuolivat tehtävää suorittaessaan. Vihollinen menetti kahdeksan konetta, mutta paljastunut tukikohta oli pakko purkaa vielä samana päivänä ja loput koneet lennätettiin Lemin tukikohtaan talvisodan loppuajaksi. Koko taistelu kesti vain noin 15 minuuttia.

Suomalaisten puolelta taistelussa kaatui kolme lentäjäluutnanttia, Tatu Huhanantti, Erkki Halme ja tanskalainen Kristensen. Toinen tanskalainen luutnantti, edellä mainitun Kristensenin veli ja Olavi Lilja pelastuivat laskuvarjoilla. Vääpeli Toikka syöksyi koneineen aivan tukikohdan viereen, mutta pelastui pehmeään lumeen, vaikka kone pirstoutui pieniin osiin.

Samana aamuna kello 10 aikaan Pentti Kosola oli saanut surmansa. Kosola oli palaamassa partiolennolta, jolloin hän joutui Tsaikan yllättämäksi. Alikersantti Kosolan ohjaama Gladiator sai osumia, jolloin se syöksyi palavana Saimaan jäälle, Kaukopään lahdelle. Hän onnistui hyppäämään koneesta, mutta laskuvarjo ei avautunut ja hän murskautui osuessaan jäähän. Edellisenä iltana Moskovan Tiltu oli radiolähetyksessään ennustanut Kosolalle kuolemaa.

## Muuta
Ruokolahden kirkonmäelle, Ukonsalmen läheisyyteen, pystytettiin vuonna 1987 Olavi Veijalaisen suunnittelema muistomerkki Kaakkois-Suomen Ilmasillan toimesta. Muistomerkissä on ilmavoimien tunnus, sekä laatassa teksti: *”Kunnia sodissa kaatuneille lentäjille jotka antoivat kalleimman uhrin isänmaamme vapauden puolesta.”*

## Lähteet
Tor Obrestad

**Tor Obrestad** (12. helmikuuta 1938 Hå, Norja – 25. tammikuuta 2020 Hå, Norja) oli norjalainen kirjailija. Hänen tuotantonsa on kokeilevaa ja etsivää. Hän kirjoitti runoja, novelleja ja romaaneja, myös puolidokumentaarista proosaa, kuten *Sauda! Streik!* (1972).

## Lähteet
Nostalgiaa

**Nostalgiaa** voi tarkoittaa seuraavia asioita:

* *[[Nostalgiaa (Anssi Kelan albumi)|Nostalgiaa]]*, Anssi Kelan albumi
* *[[Nostalgiaa (Matin ja Tepon albumi)|Nostalgiaa]]*, Matin ja Tepon albumi
* *[[Nostalgiaa (Kari Tapion albumi)|Nostalgiaa]]*, Kari Tapion albumi
Tommy Rundgren

**Tommy Rundgren** (s. 1968) on suomalainen uimari, radiojuontaja ja urheiluselostaja. Rundgren oli nuorempana maajoukkuetason uimari. Sittemmin hän on siirtynyt töihin mediaan: Rundgren on toiminut juontajana Radio Voimassa ja urheiluselostajana Eurosportilla. Päätyökseen Rundgren on Lahden Uimaseuran toiminnanjohtaja.

Talviolympialaisissa 2018 Rundgren selosti maastohiihtoa Eurosportille. Kesäolympialaisissa 2021 hän selosti TV5:llä uintia.

Rundgren on toiminut mallina, ja hän on vuoden 1990 Mr. Finland -kilpailun voittaja.

## Lähteet
Baptistinen suksessio

**Baptistinen suksessio** on historiallinen ja kirkko-opillinen teoria tietyissä baptistipiireissä. Se väittää, että todellisten seurakuntien – joita määrittävät uskovien kaste, seurakuntien itsenäisyys ja erillisyys valtiosta – katkeamaton sukulinja ulottuu suoraan *[[Uusi testamentti|Uuden testamentin]]* apostoleista nykyisiin baptisteihin erilaisten erillään olevien ryhmien kautta ilman mitään yhteyttä roomalaiskatoliseen kirkkoon tai protestanttiseen reformaatioon.

Tämä näkemys nousi esiin voimakkaasti 1800-luvun puolivälissä Yhdysvaltain etelässä Landmark-liikkeen myötä. Liikettä ajoi huoli baptistien omaleimaisuuden säilymisestä toisen suuren herätyksen aikana sekä kilpailu esim. Disciples of Christin kaltaisten ryhmien kanssa.

Keskeisiä kannattajia olivat mm. James Robinson Graves, joka väitti, että vain baptistiseurakunnilla on pätevät sakramentit ja auktoriteetti. Hän hylkäsi yhteydet ei-baptistisiin kirkkokuntiin ja korosti näkyvää, paikallista seurakuntien jatkuvuutta apostolisista ajoista lähtien. Graves yhdisti vainottuja historiallisia lahkoja, kuten montanolaiset, novatialaiset, valdolaiset ja anabaptistit, proto-baptisteiksi. Myöhemmin James Milton Carroll kuvasi dramaattisesti tätä ”veristä polkua” vainotuista baptistien edeltäjistä.

Teorian teologiset seuraukset sisältävät eksklusiivisen kirkko-opin: vain baptistiseurakunnat edustavat Kristuksen todellista ruumista. Teoria on kuitenkin kohdannut voimakasta tieteellistä kritiikkiä. Se nojaa anakronistisiin tulkintoihin ja puuttuu primaarilähteiden todisteita. Nykyinen baptistinen tutkimus pitää baptistista suksessiota pääosin 1800-luvun innovaationa eikä historiallisena tosiasiana. Se elää kuitenkin joissakin fundamentalistisissa piireissä ja vaikuttaa keskusteluihin seurakuntakäytännöstä ja kirkkokuntien välisestä yhteistyöstä.

## Teoria

Teoriassa esitetään, että baptisteilla on katkeamattomat juuret varhaiskirkkoon asti. Liike olisi sen mukaan syntynyt siten, että ajan myötä piispat tai pastorit alkoivat ottaa liikaa valtaa itselleen, mikä johti katolisen kirkon syntymään ja virheisiin.

Ryhmät, jotka ovat peräkkäin linjassa, ovat montanolaisuus, novatiolaisuus, donatolaisuus, paulikiaanit, kataarit, valdolaiset, petrobrusiaanit, arnoldistit, henrikiaanit ja anabaptistit. 

Teorian kannattajat väittävät, että ryhmät, kuten bogomiilit tai paulikiaanit, olivat opissaan baptistisia gnostilaisuuden sijasta.

Berlin Hisel argumentoi, että monet väitteet montanolaisuutta vastaan ovat vääriä, koska suurin osa lähteistä on vihamielisiä. Lisäksi hän korosti, että montanolaisuus seurasi uskovien kastetta. Esimerkiksi Tertullianus, joka erosi katolisesta kirkosta ja kääntyi montanolaisuuteen, vastusti vauvojen kastamista. Hänen mukaansa novatiolaiset harjoittivat uskovaisten kastetta ja hyväksyivät uudelleenkasteen. Hän myös kiisti väitteet, että kataarit, paulikiaanit taikka bogomiilit olisivat gnostilaisia, sillä että väitteet olisivat vihamielisiä sekä vääriä. 

## Lähteet
Disgaea 5: Alliance of Vengeance

**Disgaea 5: Alliance of Vengeance** on Nippon Ichi Softwaren kehittämä ja julkaisema taktinen roolipeli. Peli on julkaistu vuonna  PlayStation 4:lle ja vuonna 2017 Nintendo Switchille ja Windowsille.

## Pelaaminen

Pelin kulku on samankaltainen sarjan aiempien osien kanssa.
Uutena pelissä on uusia hirviötyyppejä, hahmoluokkia, kyky asettaa hahmolle aliluokka sekä uusi ryhmäjärjestelmä, jossa ryhmän jäsenet antavat bonuksia.

## Juoni
Pelin päähahmona nähdään nuori demoni nimeltä Killia ja tarinan teemana on kosto. Demonikeisari Void Dark ja hänen armeijansa "The Lost" ovat aiheuttaneet ennennäkemätöntä tuhoa Netherworldeissa, ja uhkaavat valloittaa kaikki tunnetut Netherworldit. Killia kohtaa matkoillaan useita ylihallitsijoita, joilla kaikilla on oma henkilökohtainen syynsä vihata Void Darkia. Yhteisen päämäärän ohjaamana Killia ja kumppanit pyrkivät taistelemaan The Lostia vastaan ja lopulta tuhoamaan itse Void Darkin.

## Vastaanotto
Peli on saanut IGN:n arvostelussa arvosanaksi 8.7/10.

## Lähteet

## Aiheesta muualla
* 
*
Tšekin parlamentti

**Tšekin parlamentti** () on Tšekin lainsäädännöllinen elin, joka kokoontuu Prahassa, Malá Stranan kaupunginosassa. Varhaisimmat merkinnät tšekkiläisestä parlamentarismista ovat 1200-luvulta, jolloin Böömin kuningaskuntaan perustettiin edustajainhuone aatelistolle, papistolle ja kaupungeille. Näistä viimeisin oli mukana tosin vain osittain.. 

Vuoden 1992 perustuslain nojalla parlamentti koostuu kahdesta kamarista:

* Edustajainhuone (alahuone)
* Senaatti (ylähuone).

## Lähteet
Finias ja Ferb: Elokuva – Candace vastaan universumi

**Finias ja Ferb: Elokuva – Candace vastaan universumi** () on vuonna 2020 valmistunut yhdysvaltalainen animoitu musikaali-seikkailukomedia, jonka on tuottanut Disney Television Animation. Elokuvan on kirjoittanut ja ohjannut Bob Bowen. Se perustuu Dan Povenmiren ja Jeff ”Swampy” Marshin luomaan animaatiosarjaan *[[Finias ja Ferb]]* ja on myös yksittäinen jatko-osa elokuvalle *[[Finias ja Ferb -elokuva: Yli kaksiulotteisuuden]]* (2011). Elokuva keskittyy Finias Flynniin ja Ferb Fletcheriin, jotka pelastavat sisarensa Candace Flynnin Feebla-Oot-planeetalta.

Disney+-suoratoistopalvelua kehittäessään Disney otti yhteyttä Povenmireen ja Marshiin saadakseen uuden Finias ja Ferb -elokuvan. Elokuvaa alettiin työstää Disney Television Animationissa, mutta sitä jatkettiin etänä kotoa koronaviruspandemian vuoksi. Äänensä hahmoille antavat samat näyttelijät kuin sarjassa lukuun ottamatta Thomas Brodie-Sangsteria, joka on Ferbin alkuperäinen ääni ja jonka korvaajana toimii David Errigo Jr. Elokuva julkaistiin Disney+:ssa Yhdysvalloissa 28. elokuuta 2020 ja Suomessa 15. syyskuuta, jolloin Disney+ myös avattiin Suomessa.

## Aiheesta muualla
*
Disgaea D2: A Brighter Darkness

**Disgaea D2: A Brighter Darkness** on Nippon Ichi Softwaren kehittämä ja julkaisema taktinen roolipeli. Peli on julkaistu vuonna  PlayStation 3:lle.
Peli on jatkoa sarjan ensimmäiselle osalle **.

## Pelaaminen

Pelin kulku on samankaltainen sarjan aiempien osien kanssa.

Pelissä on uudistuksia kuten mahdollisuus käyttää mitä vain hirviöluokkaa ratsuna. Ratsu ottaa vastaan vahingon ja vastaa liikkumisesta, jolloin kyydissä oleva hahmo on vapaa hyökkäämään ja molemmat saavat kokemuspisteitä. 

*Demonidojo* on keino nopeuttaa hahmon yksittäisen ominaisuuden kehitystä hahmon noustessa ylemmille tasoille.

## Juoni
Ensimmäisen osan hahmot Laharl, Etna ja Flonne palaavat pelissä.
Tarina sijoittuu sarjan ensimmäisen ja toisen osan välille. Ensimmäisen pelin tapahtumien jälkeen Laharlista on tullut Netherworldin ylihallitsija, mutta kaikki eivät silti kunnioita häntä. Ryhmä Laharlin isän entisiä alaisia, Krichevskoy Group, yrittävät poistaa Laharlin valtaistuimelta ja etsiä tilalle jonkun paremmin hallitsijaksi sopivan.

## Vastaanotto
Peli on saanut IGN:n arvostelussa arvosanaksi 9.1/10. Kiitosta peli saa muun muassa hahmojen kirjoituksesta ja Etnan parodioista.

## Lähteet

## Aiheesta muualla
*
Romanian parlamentti

**Romanian parlamentti** () on Romanian tasavallan lainsäädännöllinen elin. Se koostuu kahdesta kamarista: edustajainhuoneesta (alahuone) ja senaatista (ylähuone).. Parlamentti kokoontuu Bukarestissa Romanian parlamenttitalossa.

Parlamentin molempien kamarien edustajat valitaan neljän vuoden välein järjestettävissä vaaleissa. Viimeisimmät vaalit pidettiin vuonna 2020. 

## Lähteet
Dai Fujikura

**Dai Fujikura** (; s. 1977 Osaka) on japanilaissyntyinen, 15-vuotiaasta saakka Isossa-Britanniassa asunut säveltäjä.

Fujikura opiskeli Trinity College of Musicissa Daryl Runswickin, Royal College of Musicissa Edwin Roxburghin ja King's College Londonissa George Benjaminin johdolla. Hän on saanut lukuisia palkintoja ja tunnustuksia, kuten ensipalkinnon kansainvälisessä Kazimierz Serocki -säveltäjäkilpailussa (1998), Royal Philharmonic Societyn sävellyspalkinnon (2004), Hindemith-palkinnon (2007), Venetsian biennaalin Hopeisen leijonan (2017) ja Ivor Novello -säveltäjäpalkinnon (2019).

Fujikuran teosten esityksiä ovat johtaneet muiden muassa Martyn Brabbins, Péter Eötvös, Pierre Boulez, Charles Hazlewood ja Susanna Mälkki. Monet sinfoniaorkesterit ja muut kokoonpanot ovat tilanneet ja esittäneet Fujikuran sävellyksiä. Vuonna 2014 hän sai nimityksen Nagoyan filharmonisen orkesterin kaikkien aikojen ensimmäiseksi residenssisäveltäjäksi. Kaudella 2017–2018 hän toimi Île-de-Francen kansallisorkesterin residenssisäveltäjänä. Fujikura on säveltänyt myös kamarimusiikkia ja käyttänyt osassa teoksistaan elektroniikkaa. Hänen ensimmäisenä oopperanaan kantaesitettiin vuonna 2015 Pariisissa *Solaris*. Fujikura on tehnyt genrerajat ylittävää työtä. 

## Lähteet

## Aiheesta muualla
* Viralliset sivut ,
Missä se Väinö on?

**Missä se Väinö on?** on J. Karjalaisen säveltämä kappale. Se julkaistiin ensimmäisen kerran vuonna 1996 levyllä ''J. Karjalainen Electric Sauna''.

Väinö on Jukka Karjalaisen pojan nimi. Kappaleen sanoituksen ovat tehneet Karjalainen ja Malang Cissokho. Senegalilaissyntyinen Cissokho soitti Electric Sauna -yhtyeessä lyömäsoittimia ja kora-harppuluuttua. Karjalainen pyysi häntä kirjoittamaan kappaleeseen jotakin mandingon kielellä. Säkeistössään Cissokho toivottaa Väinölle pitkää elämää.

Kappale on kaikkien aikojen ensimmäinen mandingonkielinen laulu, joka nousi Suomen listaykköseksi. Kappale valittiin Emma-gaalassa Vuoden biisiksi 1996. Albumi myi platinaa ja siitä tuli J. Karjalaisen siihen astisen uran myydyin levy. 

## Nuotit

* Henriksson, Raimo, ja Olli Heikkilä. *Suuri Toivelaulukirja: 16*. Helsinki: Warner/Chappell Music Finland : Suuri Suomalainen Kirjakerho, 2001.
* Hynynen, Ari. *Musikantti: 5-6*. Helsingissä: Otava, 1997.
* Karjalainen, J., Jukka Karjalainen, Esa Kaartamo, ja J. Karjalainen. *Laulumies*. Helsinki: [WSOY] : Johnny Kniga, 2002.
* Leskelä, Ari toimittaja, et al. *Hitit: 90-luku*. Helsinki: F-Kustannus, 2008.
* Leskelä, Ari, et al. *Kesäbiisit*. Helsingissä: F-Kustannus, 2017.
* Leskelä, Ari, et al. *Kitarahitit: 2*. Helsinki: F-Kustannus, 2010.
* Rikkinen, Eila. *Suomipopin Helmiä: 3, Lauluja Dirlandasta Suolaiseen Sateeseen*. Helsinki: Helmi Kustannus, 2004.
* *Rokkivihko: 96*. Helsinki: Love Kustannus, 1996.

## Lähteet

## Aiheesta muualla

* Mitä J. Karjalaisen Missä se Väinö on -kappaleessa olevat mandingonkieliset sanat tarkoittavat suomeksi?
* J. Karjalainen & Electric Sauna: Missä se Väinö on? 8.2.1997 Yle Areena
Liberty University

**Liberty University** on Virginian Lynchburgissa sijaitseva yksityinen kristillinen yliopisto. Yliopisto on perustettu vuonna 1971. Liberty Universityn 15 koulua ja collegea tarjoavat opinto-ohjelmia opetuksen, neuvonnan, uskonnon, lain, ilmailun, elokuvataiteen sekä liiketoiminnan aloilla. Yliopiston kampus on kooltaan yli 7000 hehtaaria ja se koostuu yli 177 rakennuksesta ja rakenteesta. Liberty Universityllä on lähiopetuksena ja verkossa yhteensä yli 700 opinto-ohjelmaa. Yliopisto kouluttaa tutkijoita seitsemässä tohtoriohjelmassa. Liberty Universityllä on yhteensä 39 urheilujoukkuetta eri lajeissa. 

## Kuvat

File:Liberty University Visitor Center Front.jpg | Vierailukeskus syksyllä 2018.
File:Convocation.JPG | Kokous vuonna 2008.
File:First Lady Melania Trump at Liberty University (31226764137).jpg | Yhdysvaltain ensimmäinen nainen Melania Trump marraskuussa 2018.
File:Liberty University - panoramio.jpg | Panoraamakuva kampuksesta.


## Lähteet
Etelä-Ossetian parlamentti

**Etelä-Ossetian parlamentti** () on Georgiasta yksipuolisesti irtautuneen Etelä-Ossetian valtion kansanedustuslaitos. Parlamentti koostuu 34 edustajasta, jotka valitaan viiden vuoden pidettävissä vaaleissa.

20. kesäkuuta 2019 parlamentin puhemieheksi valittiin Yhtenäinen Ossetia -puoluetta edustava Alan Tadtaev.

Parlamentti kokoontuu Tskhinvalissa Etelä-Ossetian parlamenttitalossa, joka koki merkittäviä vahinkoja Georgian sodan aikana.

Viimeisimmät vaalit pidettiin vuonna 2019, jolloin Yhtenäinen Ossetia menetti enemmistönsä saatuaan läpi 14/34 edustajaa. Näissä vaaleissa sovellettiin myös ensimmäistä kertaa uutta valintatapaa, jossa puolet edustajista valitaan suhteellisella vaalitavalla ja puolet enemmistövaalitavalla 17 vaalipiiristä.

## Lähteet
Ceph

**Ceph** on hajautettu tiedostojärjestelmä, joka on suunniteltu skaalautumaan suuriin tietomääriin, korkeaan suorituskykyyn ja vahvaan luotettavuuteen.

Ceph on yksi tuotantoympäristöissä suosituista hajautetuista tiedostojärjestelmistä. Hajautettujen tiedostojärjestelmien vaatimuksiin kuuluvat läpinäkyvyys, vikasietoisuus ja skaalautuvuus.

## Historia
Ceph sai alkunsa Sage Weilin väitöstutkimuksesta Kalifornian yliopistossa (UCSC). Tiedostojärjestelmästä kerrottiin marraskuussa 2007. Maaliskuussa 2010 tuki lisättiin Linux-ytimeen (versio 2.6.34). Varhaiset versiot käyttivät FUSE-kerrosta käyttäjäavaruudessa toimimiseen.

## Tekniikka

Ceph-järjestelmässä on *asiakasohjelmat*, *metatietopalvelin*, *oliotallennuspalvelin* ja *klusterin seuranta*.
Metatietopalvelin ylläpitää tietoa tiedon sijannista ja minne uutta tietoa tallennetaan kun taas varsinainen luku- kirjoitus tapahtuu tallennuspalvelun kanssa. Näin ollen korkean tason POSIX-toiminnot (tiedostojen avaaminen, sulkeminen ja uudelleen nimeäminen) tapahtuvat metatietopalvelimen kanssa ja alemman tason POSIX-operaatiot suoraan tallennuspalvelimen kanssa.

Ceph jakaa datan ja metadatan hallinnan vastaavasti kuten Lustre, mutta käyttää käyttäjäavaruuden daemoneita.

## Lähteet

## Aiheesta muualla
* https://ceph.io/en/
* https://github.com/ceph/ceph
*
Waken piirikunta

**Waken piirikunta** () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 1&nbsp;111&nbsp;761 vuonna 2019, tehden siitä asukasmäärältään Pohjois-Carolinan suurimman piirikunnan. Piirikunnan hallintokeskus on osavaltion pääkaupunki Raleigh. Piirikunta on perustettu 1771.

## Kuvia piirikunnasta

Kuva:Downtown Raleigh (3926497427).jpg|Raleigh’n keskustaa.
Kuva:NC Supreme Court.JPG|Pohjois-Carolinan korkein oikeus Raleigh’ssa.


## Lähteet

## Aiheesta muualla
Videopelikeräily

**Videopelikeräily** on videopelien keräilyä.

Keräilijät maksavat huippukuntoisista tai harvinaisista peleistä huomattavia summia: alkuperäisessä suljetussa pakkauksessa olevat pelit ovat myyneet huutokaupassa korkeilla hinnoilla. Videopelien keräily on kasvanut 2000-luvulla ja harrastajat ovat keskittyneet peleihin, joiden parissa ovat kasvaneet. Kun ulkopuoliset arvioijat tulivat harrastukseen mukaan keräilijöille tuli objektiivinen vertailu eri henkilöiden omistamien pelien välille. Myöhemmin pelien ostajiin on tullut mukaan henkilöitä, jotka nostalgian sijaan keräilevät pelejä kuten muitakin hyödykkeitä kuten kolikoita, kortteja, sarjakuvia tai taideteoksia. Pelien arviointi on muuttunut nostalgia-arvosta pelien taiteelliseen ja historialliseen arvoon osana populaarikulttuuria. 

Keräilyssä on ollut pitkään painopiste kokoelman kattavuudella: keräilijät halusivat täyden, pelattavan joukon pelejä suosikkialustalleen joko irrallisina pelimoduuleina tai sulkemattomina laatikoina. Maailmanennätys on Antonio Monteiron  kokoelma. Täyttä pelijoukkoa havittelevien kilpailu harvinaisimmista peleistä kokoelman täydentämiseksi nosti pelien hintoja ja muut ominaisuudet olivat sivuseikka. Sinetöityjen pelien keräilyn suosioon sanotaan vaikuttaneen luokitellut huutokaupat ja keräilyn "ammattimaistuminen" sekä pelien eri "painoksien" välillä olevat erot. Harvinaisuuksia ovat muun muassa varhaiset "testimarkkinapainokset".

Keräilyn lisäksi on tullut "retro-pelaajia", jotka kuvaavat pelaamistaan suoratoistopalveluihin kuten Twitchiin ja YouTubeen.

## Lähteet
Nick Wyman

**Nicholas "Nick" Wyman** (s. 18. toukokuuta 1950 Portland, Maine) on yhdysvaltalainen näyttelijä. Wyman on esiintynyt muun muassa elokuvassa Die Hard – Koston enkeli, jossa hän näytteli unkarilaista terroristia Mathias Targoa.

## Lähteet
Wyman

**Wyman** on sukunimi, joka on muun muassa seuraavilla henkilöillä:

*Bill Wyman (s. 1936), brittiläinen rockmuusikko
*Jane Wyman (1917–2007), yhdysvaltalainen näyttelijä
*Nick Wyman (s. 1950), yhdysvaltalainen näyttelijä
*Oliver Wyman (s. 1966), yhdysvaltalainen ääninäyttelijä
Kokonaisanalyysijärjestelmä

**Kokonaisanalyysijärjestelmä** (Total Analysis System, TAS) kuvaa laitetta, joka suorittaa automaattisesti näytteen kemiallisen analyysin edellyttämät vaiheet, kuten näytteenoton, näytteen kuljetuksen, suodatuksen, laimennuksen, kemialliset reaktiot, erottelun ja osoittamisen.

Alan uusi kehityssuunta on mikro-kokonaisanalyysijärjestelmien (µTAS) luominen. Tällainen järjestelmä kutistaa koko laboratorion sirun kokoiseksi lab-on-a-chip-järjestelmäksi. Erittäin pienen kokonsa vuoksi tällainen järjestelmä voidaan sijoittaa lähelle näytteenottopaikkaa. Se voi myös olla erittäin kustannustehokas, kun otetaan huomioon sirutekniikat, näytekoot ja analyysiin kuluva aika. Se vähentää myös laboratoriohenkilöstön altistumista myrkyllisille kemikaaleille, mikä on lisäetu perinteisiin tekniikoihin verrattuna. Toinen tämän tekniikan etu on se, että käyttöpistediagnostiikkasarjat eivät epidemioiden aikana vaadi ammattitaitoisia teknikkoja, mikä saattaa pelastaa jopa miljoonia ihmishenkiä.

## Katso myös
* Mikrofluidistiikka
* Lab-on-a-chip
* Bio-MEMS
The Cool Sheiks

**The Cool Sheiks** on suomalainen yhtye, jota on kuvailtu mm. "ensimmäiseksi suomalaiseksi acid-jazz-bändiksi" ja "kotimaisen hiphopin superkokoonpanoksi".

## Muusikot

* Mitja Tuurala: kontrabasso, bassokitara, ohjelmointi, kosketinsoittimet    
* Keimo Hirvonen aka. K-Mo: rummut, lyömäsoittimet, ohjelmointi   
* Malang Cissokho: lyömäsoittimet, kora, laulu   
* Heikki 'Hepa' Halme: tenorisaksofoni, huilu  .
* Hakala, Petri: kitara  
* Ill Dottore: saksofoni, huilu, puhaltimet  
* McGyver: kitara  
* DJ Spinner: turntable, scratching 
* J.A.K. : rap  
* T.V. : urut, syntetisaattori, kosketinsoittimet  
* Boudali, Hosni: laulu  
* J-P Virtanen: sähköurut, sähköpiano, piano
* Salminen, Jaakko: trumpetti
* Haavisto, Janne: rummut
* Lehti, Pekka: bassokitara, kontrabasso 
* Krokfors, Uffe: kontrabasso, bassokitara 
* Niko Ahvonen: laulu  
* Vesajoki, Timo: sähköurut 
* Aaltonen, Tapio 'Mongo' : lyömäsoittimet 
* Vesala, Mari: taustalaulu 
* Midnight Sun: huuliharppu 
* Junju: rap 

## Levyt

### Cool Sheiks (1991)

# *A Shot In The Dark*
# *Witchdoctor*
# *I'm In The Mood For Ska*
# *Pyramid*
# *Tonk*
# *Oriental Bo-Bo*
# *Slow Hot Wind*
# *Memphis Underground*
# *For Mods Only*
# *Blackfoot*
# *Human Jungle*
# *I Vitelloni*

### Moovin' At The Groovin' Victor's (1993)

# *Weasel's Kid*
# *Alligator Boogaloo*
# *Mr. Yunioshi*
# *Teasin*'
# *Hanky Panky*
# *Memphis Underground*
# *The Turnaround*
# *Money In The Pocket*
# *If I Had A Hammer*
# *Weasel's Kid / Along Came John*
# *Memphis Two Step*

### Serve Cool ‎(1995)

# *Introduction*
# *If You're My Brother*
# *Raised From The Underground*
# *Insert I*
# *One Nation*
# *Slammin*'
# *Barrae Ding Bete Long*
# *Simon Says Dance*
# *Nite'n'Day*
# *Cops Can't Stop*
# *Trouble*
# *Insert II*
# *Let's Flo*
# *Melodique*

### Sheik Territory (‎2001)

# *The Frame*
# *Simply Dissin*'
# *Soul Keeps Me Goin*'
# *10%*
# *Dark Side Of The Earth*
# *Party Rhymes*
# *Mirror On The Wall*
# *Good Woman*
# *Walk Of Faith*
# *Easy Like This*

## Lähteet

## Aiheesta muualla

* The Cool Sheiks Groovymeisseli-ohjelmassa 16.11.1996